hvor stor skal lysspredningen være? smal eller bred
når du først har besluttet dig for, hvilken bestemt lysstyrke ( i lumen) og strømkilde du har brug for, falder valget til sidst imellem en dykkerlygte med smal og koncentreret lyskegle (spot) eller en model med en bred vinkel som spreder lyset ud på et større område (flood). 

vinklen (i grader) på dykkerlygten bestemmer nemlig, hvor smal eller bred en lyskegle den udsender. 

jo smallere en lyskegle der udsendes, desto større koncentration af lys vil den udsende på ét sted (super godt til fokusering på et bestemt spot). 

sammenlignes den samme lysstyrke (i antal lumen) med en lygte der har en bredere lysspredning, vil lyset blive spredt ud på et større område (ideelt til at oplyse større arealer). 

på trods af at lysstyrken (output) er den samme på begge modeller, så vil modellen med den bredeste vinkel, virke til at have et svagere lys. 

derfor skal du dybest set spørge dig selv om, hvad du vil bruge lygten til. 

hvis du blot ønsker en lygte for at kunne tjekke ud, hvad der gemmer sig i revet i løbet af dagen, så er mindre og smallere vinkel ideel. 

leder du derimod efter en lygte til natdyk, så skal det siges, at man altid bør investere i en primær og en sekundær. hvis den primære fejler, har du den sekundære som en backup. generelt passer en bred lysspredning bedst til dyk om natten, idet den udvider dit synsfelt.

du bør dog være opmærksom på, at hvis der er dårlig sigtbarhed med en masse grums og partikler i vandet (ofte tilfældet i danmark), så kan det være en ulempe med en bred vinkel på lygten. 

en stor lysspredning kombineret med en stærk lysstyrke, vil medføre at lyset bliver reflekteret og “kastet tilbage”. det er ligesom at køre gennem tåge, hvor det er bedst at bruge nærlys frem for det lange. 

heldigvis har mange lygter i dag forskellige lys- og vinkelindstillinger, så du både har mulighed for at justere spredningen på lyskeglen og selve lysstyrken (lumen) under dine dyk. 